Taotleja peab oluliseks tuua välja ja teadvustada erinevaid uuringu teostamisega seotud sisemisi ja väliseid riske. Selleks, et projekti jooksul tekkivaid võimalikke riske ennetada ja/või maandada, on Taotleja toonud välja ja hinnanud olulisimad võimalikud uuringuga käiguga seotud riskid. Taotleja riskianalüüs on esitatud järgnevas tabelis.

*Tabel 1. Riskianalüüs*

|  |  |  |  |
| --- | --- | --- | --- |
|  | **Riski tase (madal/keskmine/kõrge)** | **Meetmed riski vähendamiseks** | **Vastutav isik** |
| **ÜLDISED RISKID** |  |  |  |
| Tellija ja Taotleja on erinevalt mõistnud analüüsi eesmärke ning sellest lähtuvalt ei vasta lõpptulemus täies mahus Tellija ootustele. | **Riskitegur** Madal | Pärast positiivset hankeotsust lepivad Tellija ja Taotleja esindaja kokku avakoosoleku. Avakoosoleku eesmärk on läbi arutada nii Tellija ootus uuringule, selle eesmärgid kui ka Taotleja nägemus, kuidas eesmärkideni jõuda. Samuti suhtleb Taotleja esindaja ehk projektijuht Tellijaga pidevalt kogu uuringu jooksul, eriti enne uurimisülesannetega alustamist, mis võimaldab ootuseid täpsustada ja selgitada ning Tellijat töö käiguga kursis hoida. Ajakavas on planeeritud kohtumised Tellija ja Taotleja vahel vähemalt korra kvartalis. Sellele lisanduvad kokkuleppel kohtumised juhtkomisjoniga. Uuringu jooksul kooskõlastab Taotleja Tellijaga olulised uurimistegevused (nt uurimisinstrumendid, uuritavate ekspertide nimekirja vms), esitab Tellijale vahearuande ja lõpparuande mustandi, millele Tellija annab tagasisidet, mis aitab kaasa sellele, et analüüsi lõpptulemus vastaks Tellija ootustele.  | Projektijuht, Tellija (tagasiside andmise kaudu) |
| Konsortsiumi liikmetel võivad olla erinevad arusaamad uuritavast nähtusest (kelmuse olemus, tüpoloogia), mis võib tekitada pingeid ja vähendada projekti üldist tõhusust. | Madal | Eriarusaamade vältimiseks on oluline luua ühtne arusaam uuritavast nähtusest juba uuringu algfaasis. Seda tehakse uuringurühma koosolekul, kus uurijad saavad jagada oma vaatenurki ning kujundada ühtne mõistmine kelmuste, selle riskide ja ennetusmudelite osas Eesti kontekstis. Uurimistegevustes osaleb korraga mitu uurijat, mis usaldusväärsuse tagamise dimensioonina – uurijatriangulatsioon –loob eelduse, et uuringurühma liikmed peavad tegema koostööd ning jõudma konsensusele metoodilistes ja järeldavates otsustes. Projektijuht korraldab regulaarseid kohtumisi uuringumeeskonnaga, kus saab tehtud töö tulemustest teha vahekokkuvõtteid ning seega hoida kõiki uurimisrühma liikmeid samas infoväljas.  | Uurimisrühma liikmed |
| Pakkumuses kirjeldatud metoodika ei kata kõiki püstitatud uurimisküsimusi. | Keskmine | Taotleja kirjeldab pakkumises põhjalikult uurimismetoodikat ning seletab, kuidas see aitab täita uurimisülesandeid. Tellija valib tema hinnangul sobivaima metoodika esitanud Taotleja. Avakohtumisel kooskõlastatakse Tellijaga kõik uurimisülesanded ja arutatakse läbi metoodika, mida vajadusel uuringu käigus jooksvalt täiendatakse ja korrigeeritakse. Uuringu jooksul suhtleb Taotleja esindaja Tellijaga tihedalt, mis võimaldab Tellijal vajadusel esitada täiendavaid suuniseid. Samuti saab Tellija esitada põhjaliku tagasiside vahearuandele ja lõpparuande mustandile. Vahearuande esitamine ja Tellija tagasiside ning arutelu Taotleja meeskonnaga võimaldab vajadusel teha muudatusi metoodikas veel enne järgmiste uuringuetappide (II-IV) juurde liikumist. Taotlejal on pikaajaline kogemus uuringute läbiviimisel ja projektimeeskonna moodustavad valdkonda tundvad eksperdid, kes on kogenud nii kvalitatiivsete kui kvantitatiivsete meetodite kasutamises ja nende kombineerimises.  | Vastutav täitja, Tellija (tagasiside andmine kaudu)  |
| Projekti tegevused (etapid) venivad planeeritust pikemaks ning see mõjutab analüüsi lõpptulemuse õigeaegset üleandmist. | Keskmine | Taotleja on lähtuvalt oma varasemast kogemusest koostanud detailse uuringu läbiviimise plaani, arvestades ajakavas iga tegevuse puhul puhverajaga (nt eetikakomitee loa menetlemisele kuluv aeg) ning määrates igale tegevusele vastutaja(d). Regulaarsetetel meeskonna koosolekutel vaadatakse üle tegevuskava ning vajadusel reageeritakse operatiivselt. Samuti on Taotleja kavandanud meeskonna piisavalt suurena, et oleks inimressurssi tööde õigeaegseks lõpetamiseks ka juhul, kui mõne etapi tegevuste elluviimine võtab ettenägematutel asjaoludel kavandatust rohkem aega. Vajadusel on Taotlejal võimalik kaasata lisatööjõudu teiste kolleegide näol, mis kooskõlastatakse Tellijaga. Taotleja on meeskonda kaasanud kogenud projektijuhi, kes on vedanud väga erineva sisuga ja väga erinevate meeskondlike koosseisudega projekte.  | Projektijuht |
| Projektijuht lahkub pikemaks ajaks või jäädavalt töölt ja/või projektist. | Keskmine | Taotleja meeskonda kuulub veel projekti valdkonnaga seotud doktorikraadiga põhitäitjaid, kes vastavad konkursiprojekti tehnilises kirjelduses nimetatud projektijuhi nõuetele ning kes saavad vajadusel algset projektijuhti asendada. Taotleja projektimeeskonna sisestel koosolekutel antakse projekti käekäigust ülevaade kogu meeskonnale, et vajadusel oleks projektidesse sisse elamine võimalikult kiire. Lisaks on projektimeeskonda kaasatud projektijuhi assistent, kes saab vajadusel uut projektijuhti täiendavalt toetada ning on kursis projekti administratiivse ja sisulise käekäiguga. | Projektijuht |
| Põhitäitja, ekspert või täiendava pädevusega liige lahkub pikemaks ajaks või jäädavalt töölt ja/või projektist. | Keskmine | Iga projektimeeskonna liige on projektis osalemisega arvestanud ning Taotlejal on võimalik suurendada teiste liikmete töökoormust või vajadusel asendada meeskonnaliikmeid konkursiprojekti tehnilises kirjelduses nimetatud nõuetele vastava isikuga. Samuti on Taotlejal võimalik vajadusel asendada põhitäitjaid konkursiprojekti tehnilises kirjelduses nimetatud nõuetele vastava isikuga. Taotleja iganädalastel koosolekutel antakse projekti käekäigust ülevaade Taotleja projektimeeskonnale, et vajadusel oleks projektidesse sisse elamine võimalikult kiire. | Projektijuht |
| Oodatud tulemuste ebapiisav kvaliteet, järelduste/ettepanekute ebapiisav tõenduspõhisus. | Madal | Uuringu metoodika valikul on lähtutud sellest, milliste meetoditega on võimalik kõige tõhusamalt vajaliku infoni jõuda ja teavet piisava detailsusega koguda. Tulemuste usaldusväärsuse tagamiseks kombineeritakse mitmeid uurimismeetodeid. Vajadusel on võimalik Tellijaga kooskõlastatuna uurimismeetodeid täiendada, mis võimaldaksid jõuda uuringu lõpptulemuseni veelgi paremini.Taotlejal on pikaajaline kogemus uuringute läbiviimisel ja uurimisrühma on kaasatud valdkonda tundvad eksperdid, kes on kogenud nii kvalitatiivsete kui kvantitatiivsete meetodite kasutamises ja nende kombineerimises.  | Vastutav täitja, uurimisrühma liikmed |
| Halb suhtlus või ebaselged rollid ning ülesannete jaotus konsortsiumi partnerite vahel võivad tekitada ebatõhusust. | Madal | Taotluse koostamise ajal on taotleja meeskond kokku leppinud omavahelise tööjaotuse ning ülesanded, sh partnerite vahel. Projektijuht korraldab regulaarselt meeskonna siseseid töökoosolekuid, mis võimaldavad monitoorida ülesannete täitmist ning nende kvaliteeti ja teha vahekokkuvõtteid, et olla kindel, kas kõik uurimisrühma liikmed on ühtmoodi aru saanud.  | Projektijuht |
| Projekti lõppemisel puuduvad mehhanismid tagamaks, et tulemus ehk kelmuste ennetusmudel on jätkusuutlik ka pärast rahastuse lõppemist. | Keskmine | Taotleja saab omapoolse tegevusega toetada seda, et kelmuste ennetusmudeli jm tulemuste (sh ennetusmudeli mõju hindamise) edasiseks kasutamiseks on olemas kõik sisendid, mis tarvis selle jätkusuutlikuks kasutamiseks. Koostöös Tellijaga on võimalik leppida kokku, kuidas integreerida tööriista olemasolevatesse institutsioonidesse. | Tellija, uurimisrühma liikmed |
| Vajalike lubade (andmekaitseinspektsioon, eetikakomitee) taotlemine võtab kauem aega kui planeeritud, mistõttu lükkuvad sõltuvad tööd edasi. | Keskmine | Taotleja on aja- ja tegevuskavas planeerinud lubade taotlemise jaoks pikema ajalise perioodi, tulenedes oma varasemale kogemusele võimalike viivitustega taotluste hindamisel. Ajakavas on planeeritud lubade ette valmistamine ja taotlemine ühtlasi varem (juba I etapi tööde ajal), kuna seda on võimalik teha paralleelselt teiste tööülesannetega, optimeerides seega ajakasutust, ning vähendades riske, et lubade viibimise tõttu viibivad ka tööülesanded.  | Vastutav täitja |
| Lubasid andvad institutsioonid (andmekaitseinspektsioon, inimuuringute eetikakomitee) ei anna luba uuringu teatud etappide tegemiseks / tegemiseks vajaliku sisendandmete pärimiseks.  | Madal | Taotlustes kirjeldab uurimisrühm üksikasjalikult ära uuringu eesmärgi, uurimisinstrumendi, valimi moodustamise põhimõtted, uuringu eetilised aspektid ning andmekaitsepõhimõtted. Uurimisrühma liikmetel on palju kogemust AKI ja eetikakomitee taotluste ette valmistamisega. AKI ja Eetikakomitee saavad esitada uurimisrühmale vajadusel täpsustusi, millele vastates saab uurimisrühm lahendada võimalikke tekkivaid eetilisi küsikohti, millele komitee on tähelepanu juhtinud. Nende lahendamisel annavad vastavad asutused andmekogumise läbi viimiseks loa.   | Vastutav täitja |
| **KIRJANDUSE, VÄLISPRAKTIKATE SÜSTEMAATILISE ANALÜÜSIGA JA SEKUNDAARANDMETE ANALÜÜSIGA SEOTUD RISKID** |
| Kirjanduse analüüs võtab planeeritust kauem aega.  | Madal | Uurimisrühma kuuluvatel liikmel on teadmised uuringu valdkonnast ja uuringusse on kaasatud piisavalt liikmeid, kes on oma tööde ajakavas uuringu läbiviimisega arvestanud. Kirjanduse analüüsi periood on planeeritud piisavalt pikana, et tegevusetapp õigeaegselt ellu viia. Teaduskirjanduse analüüsi on võimalik vajadusel kaasata täiendavat inimressurssi uurimisliikmete hulgast. Taotleja ei näe ette, et tekiks tõrkeid analüüsitavate materjalide kätte saamisel, kuna põhinetakse olemasolevate kirjandusele. Projektijuht jälgib regulaarselt etapi kulgemist ja juhul, kui tekib tõrkeid, reageerib nendele koheselt.  | Põhitäitjad (Heidi Reinson, Annagrete Palu) ja vastutav täitja |
| Kirjanduse analüüs on laialivalguv ja ei loo piisavalt teadmist järgmiste etappide tegevuste sisendiks. | Madal | Uurimisrühma on kaasatud eksperdid, kellel on teadmised ja oskused vajaliku teadmise selekteerimiseks. Avakohtumisel Tellijaga arutatakse läbi taotluses pakutud esialgsed kirjanduse otsingu märksõnad ning täiendatakse nimekirja soovituste põhjal. Lisaks näeb planeeritud metoodika ette võimalust märksõnu täiendada jooksvalt, nt laiendada märksõnade nimekirja lumepallivalimi loogika alusel (eelnev kirjandus pakub sisendit uute märksõnade näol). Lisaks planeeritakse kohtumine Tellija (ning vajadusel juhtkomisjoni) ja Taotleja vahel ka kirjanduse analüüsi tegevusaja jooksul (kvartaalsed töökohtumised), et anda ülevaade tehtud tööst, võimalikest kitsaskohtades ning nende lahendusvõimalustest. Etapi lõpuks esitab Taotleja Tellijale uuringu vahearuande, mis sisaldab kirjanduse süstemaatilise analüüsi peatükki, millele Tellija annab tagasisidet. Taotleja on arvestanud, et järgmiste tegevuste ellu viimiseks tuleb vajadusel täiendada ka kirjanduse analüüsi osa vastavalt soovitustele.  | Põhitäitjad (Heidi Reinson, Annagrete Palu) ja vastutav täitja |
| Rahvusvahelise kogemuse analüüsi valitud riigid ei paku piisavat sisendit tõenduspõhiste sekkumisloogikate kujundamiseks ja paigutamiseks Eesti konteksti | Madal  | Rahvusvahelise kogemuse analüüsi jaoks on Taotleja koostanud valimi eriilmelise taustaga riikidest oma teemaalase ekspertteadmise ja Tellija soovide põhjal, st Taotlejal on eelteadmine sellest, millised on valitud riikide poliitikad kelmuste ja nende ennetamise osas. Riikide lõplik nimekiri kooskõlastatakse Tellijaga avakohtumisel. Rahvusvahelise analüüsi tegevusaja jooksul toimuvad töökohtumised Tellija ja Taotleja vahel, kus on võimalik arutada tekkinud kitsaskohti ning leida koos uusi lahendusi (nt valida teine riik). Täiendavalt näeb Taotleja uuringu metoodikas ette vajadusel intervjuude tegemist välisekspertidega, et saada sisendit, mida kirjanduse analüüs ei pruugi pakkuda.  | Põhitäitjad (Heidi Reinson, Annagrete Palu) ja vastutav täitja |
| Rahvusvahelises analüüsis kasutatavad materjalid ei pruugi olla tõlgitud keeltesse, mida valdavad uurimismeeskonna liikmed, mistõttu võib oluline sisend jääda kajastamata.  | Madal | Taotleja planeerib vajadusel kasutada tõlkeprogramme, mis võõrkeeltes olevad tekstis oskuslikult inglise või eesti keelde tõlgib. Täiendavalt on metoodikas arvestatud võimalusega, et tekib vajadus kogutud informatsiooni valideerida. Taotlejal on erinevates riikides lai koostöövõrgustik uurijatest ja avaliku ning erasektori spetsialistidest, keda vajadusel välisekspertidena uuringusse kaasata, et kogutud informatsiooni valideerida või puuduolevat informatsiooni hankida. | Põhitäitjad (Heidi Reinson, Annagrete Palu) ja vastutav täitja |
| Sekundaarandmed pole uurijatele kättesaadavad, mistõttu ei saa täit ülevaadet, kujundamaks kelmuste ohvrite profiile. | Keskmine | Taotleja pärib vastavatelt asutustelt (nt politsei- ja piirivalve amet, pangad, Rahandusministeerium jm) isikustamata andmeid kelmuste ohvrite taustade kohta. Isikustamata andmete pärimine vähendab tõenäosust, et asutused pole valmis uurijatega andmeid jagama, kuna nii on võimalik ära hoida andmekaitsekonflikt. Taotleja palub Tellija abi, selgitamaks asutustele andmete jagamise tähtsust ja vajadust uurimiseesmärkide täitmiseks. Varasema kogemuse põhjal on Tellija täiendav selgitustöö aidanud andmepäringute tegemisele kaasa, kuna kinnitab asutustele andmete kasutamise objektiivseid eesmärke.  | Põhitäitjad (Heidi Reinson, Annagrete Palu)  |
| **KÜSITLUSE JA INTERVJUUDEGA SEOTUD RISKID** |
| Taotleja ei leia tingimustele vastavat küsitlusfirmat, kes viiks läbi elanikkonna küsitluse, mistõttu jäävad kogumata vajalikud andmed kelmide ohvrite persoonade koostamiseks.  | Madal | Arvestades planeeritava valimi suurust, küsitluse mahtu ning Taotleja varasemat teadmist sarnaste küsitluste läbi viimise maksumusest, peab Taotleja tulenevalt asutuse (Tartu Ülikool) reeglitest lähtuma asutuse hankekorrast, st Taotleja kuulutab positiivse rahastusotsuse saamise järel II etapi eel välja hanke, kus seatakse tingimused küsitlusele ja küsitlusteenuse pakkujatele. Taotleja saab seejärel valida hankes osalenud teenusepakkujate seast sobivaima pakkuja. Juhul kui hankes ei osale ükski Eestis tegutsev küsitlusteenuse pakkuja, viib Taotleja küsitluse ise läbi, taotledes elanikkonna andmeid rahvastikuregistrist. Taotlejal on hulganisti kogemusi andmekogumisega, sh rahvastikuregistrist andmete pärimisega esindusliku valimi moodustamiseks, küsimustike loomistega, küsitluskeskkondadesse kandmisega, küsitluse läbi viimise ning toorandmete töötlemisega. Elanikkonna küsitlus toimub uuringu teises etapis, mis jätab ka piisava ajalise lõtku, et hanget läbi viia või vajadusel tegevused meeskonna sees ümber korraldada. | Projektijuht |
| Uuringu intervjuudes osalema oodatud eksperdid on hõivatud, mistõttu ei saa teha piisavalt intervjuusid ja ei koguta vajalikku sisendit. | Madal | Ekspertidele saadetakse intervjuul osalemise kutse võimalikult vara, et uuritavad saaks oma aega planeerida. Andmekogumiseks on ajakavas arvestatud ajalist ruumi, et vajadusel uuritavate töise graafikuga arvestada. Intervjuusid viivad läbi mitu uurimistiimi liiget, kes saavad teineteist asendada, et leida ühisaeg uuritavatega. Valim koostatakse, arvestades sellega, et kõik algselt planeeritud uuritavad ei pruugi olla kättesaadavad, st on võimalus kontakteeruda järgmise inimesega. Vajadusel lisame valimisse veel potentsiaalseid uuritavaid. Kui kontaktid uuritavatest tulevad Tellijalt, palume uuringus osalemise motiveerimiseks saata uuritavatele kiri ka Tellijal, mis selgitab täpsemalt uuringu eesmärki ning selles osalemise olulisust. | Põhitäitjad (Annagrete Palu, Anna Markina, Heidi Reinson) |
| **SEKKUMISTE JA KOOSTÖÖMUDELI VÄLJA TÖÖTAMISEGA SEOTUD RISKID** |
| Alusandmete puudulikkus või ebaühtlus ei võimalda koostada sihitud ja tõhusaid sekkumisi.  | Keskmine | Sekkumiste ja ennetusmudeli loomise sisend põhineb erinevatel andmeallikatel, sh teaduskirjanduse analüüs, rahvusvahelise kogemuse analüüs, sekundaarandmete analüüs, intervjuud ekspertidega, uurijate ekspertteadmised. Erinevate andmeallikate kombineerimine võimaldab luua eriilmelisi sekkumisi, mis võimaldavad ka teema mitmetasandilisust arvestada. | Põhitäitjad (Heidi Reinson, Anna Markina) ja vastutav täitja |
| Sekkumise mõju hindamine jääb pinnapealseks. | Kõrge | Uuringuperioodi jooksul on võimalik välja töötada sekkumised ning kirjeldada nende mõju hindamise metoodika ja soovitused. Mõju mõõta ei saa, kuna mõju mõõtmiseks on tarvis ajalist lõtku – sekkumiste ja mudelite rakendamisele peab järgnema ajaline periood, mil need n-ö mõju avaldavad. Alles seejärel on võimalik tegelikku mõju mõõta, kõrvutades „uut“ olukorda algsega. Kuna projekti ajakava on piiratud, pakub Taotleja välja viisid, kuidas mõju hindamisele pärast sekkumiste rakendamist läheneda. See saab olla sisendiks edaspidisele mõju mõõtmisele. | Põhitäitjad (Heidi Reinson, Anna Markina) ja vastutav täitja |
| Koosloomeprotsess võib olla ebaefektiivne; osapooled panustavad vähe fookusgruppidesse, mistõttu ei saada piisavalt sisendit järgmisteks tööprotsessideks. | Madal | Taotleja peab koosloome meetodi rakendamiseks kaasatud osalejate värbamisel silmas seda, et kaasatud oleks erineva taustaga, kuid teemavaldkonnaga seotud inimesed. Osalejate mitmekesisus tagab eriilmeliste kogemuste tõttu suurema tõenäosusega aktiivset osalust arutelus. Suhtlust modereerib kogenud uurija, kes saab vestlust juhtida ja täiendavaid küsimusi küsida, et hoida selgeid sihte ka osalejate jaoks. Varane ja selge kommunikatsioon osapooltega kindlustab, et osalejad saavad aru, mis on nende roll koosloomeprotsessis, millist sisendit oodatakse ning milline näeb protsess välja. N-ö ootuste sõnastamine ja „reeglite“ seadmine aitab protsessile läheneda struktuurselt. | Põhitäitjad (Heidi Reinson, Anna Markina) ja vastutav täitja |
| Koostöömudeli osapooltel on erinevad vaated koostöö toimimisele, rollidele jm. | Keskmine | Koostöömudeli ellu rakendumine sõltub sellega seotud osapoolte vastuvõtlikkusest kaasa lüüa. Uuringu meeskond saab omalt poolt seda toetada eriilmselise tausta ning erinevate asutuste esindajate kaasamisega koosloomeprotsessi, mis on sisendiks ka koostöömudeli vormistamisele – kui osapooled tunnevad kaasatust, võib neil tekkida ka suurem “omanditunne” mudeli suhtes. Taotleja kirjeldab Tellija jaoks, kuidas koostöömudeli toimimist toetada, et Tellija saaks pärast projekti lõppu mudeli rakendamisele kaasa aidata. | Põhitäitjad (Heidi Reinson, Anna Markina) ja vastutav täitja  |